Michael Collins (Astronaut)

De **Michael Collins**, gebuer den 31. Oktober 1930 zu Roum, a gestuerwen den 28. Abrëll 2021 zu Marco Island, a Florida, war en US-amerikaneschen Astronaut. Hie war Pilot vun der Kommandokapsel vun Apollo 11 an huet domat den Äerdmound ëmkreest, wärend de Neil Armstrong an de Edwin „Buzz“ Aldrin als éischt Mënschen d'Mounduewerfläch betratt haten.

## Liewen
De Michael Collins gouf zu Roum gebuer, wou säi Papp, den Arméioffizéier James Lawton Collins, Militärattaché war. De Michael goung zu Washington, D.C. an d**Saint Albans School'' an hat uschléissend un der [[United States Military Academy|Militärakademie]] zu [[West Point (New York)|West Point]] studéiert. [[1952]] krut hien do de Bachelor.

Dono ass hie bei d'[[United States Air Force]] gaangen. No senger [[Pilot]]enausbildung flog ass hie [[Kampfjet]]s op verschiddene Stëtzpunkte vun der US-Loftwaff geflunn, ënner anerem och vun 1954 bis 1957 a [[Frankräich]]. Zeréck an den USA huet hien als Instrukter geschafft a vun [[1960]] un als [[Testpilot]] op der [[Edwards Air Force Base]] a [[Kalifornien]].

=== Éischt Erfarunge mam Weltraum ===
De Collins hat sech fir déi zweet [[Raumfuerer|Astronautegrupp]] vun der [[National Aeronautics and Space Administration|NASA]] ugemellt, gouf awer net ugeholl. Bei der nächster Ronn huet hien nees matgemaach a war déi Kéier igeholl ginn. Hien huet zu de 14 Astronaute gehéiert, déi den [[18.&nbsp;Oktober]] [[1963]] dem Publik virgestallt goufen.

Am Februar [[1965]] huet hien d'Spezialgebitt "[[Raumgezei]] a [[Baussebordasaz|Weltraumbaussenaarbechten]]" iwwerholl. Dobäi war hien och un der Firmenauswiel bedeelegt, déi d'Raumgezei fir d'NASA entwéckelten. Am Juli 1965 gouf hien als Ersatzpilot fir de Laangzäit-Fluch vu [[Gemini 7]] am Dezember agedeelt. De Collins war domat den éischten Astronaut vun der drëtter Grupp, dee fir e Raumfluch nominéiert gouf, hie koum awer net an den Asaz.

De [[25. Januar]] [[1966]] hat d'NASA bekannt gemaach, datt de Michael Collins de Pilot vu [[Gemini 10]] gëtt, ënner dem Kommando vum [[John Watts Young|John Young]]. De Fluch war vum 18.&nbsp;Juli bis den [[21.&nbsp;Juli]] [[1966]] a war den éischten, bei deem ausser enger Kopplung och e [[Baussebordasaz]] duerchgefouert goufen.

An der [[Orbit (Himmelsmechanik)|Äerdëmlafbunn]] hat de Collins d'[[Raumschëff]] verlooss, fir d'Äerd an d'Stären ze fotograféieren. En zweete Baussebordasaz hat hien ënnerholl, fir vun engem [[Agena]]-Zilsatellit, dee schonn en ettlech Méintn am Orbit war, eng Plack fir d'Bestëmmung vu Mikro[[meteoroid]]en-Aktivitéit ze huelen. De Collins war domnat den éischten Astronaut, dee wärend enges Raumfluchs zweemol d'Raumschëff verlooss hat, an deen éischten, dee sech am Weltraum vun engem Fluchkierper zu engem anere beweegt hat.

=== Asaz am Apollo-Projet ===
Den [[29. September]] [[1966]] gouf de Collins fir d'Ersatzcrew vum zweete bemannten [[Apollo-Programm|Apollofluch]] nominéiert, deen am Abrëll [[1967]] sollt starten. De Collins war agedeelt als Reserv fir de [[Walter Cunningham]].

Den [[22. Dezember]] [[1966]] gouf hien als Pilot vun engem [[Apollo-Raumschëff]] nominéiert, dat am Dezember 1967 ënner dem Kommando vum [[Frank Borman]] déi nei [[Moundlandefähr]] am Äerdorbit teste soll. Déi Pläng goufen awer wéinst der [[Apollo 1|Apollo-1]]-Katastroph am Januar 1967 verhënnert.

Dee fir Dezember 1967 virgesinnene Fluch gouf op Dezember 1968 verluecht. Amplaz vun engem Moundfährtest sollt elo en Direktfluch zum Mound mat [[Apollo 8]] duerchgefouert ginn. De Collins huet awer Mëtt [[1968]] aus gesundheetleche Grënn aus dem Team ausscheeden, well sech bei him Bandscheiweproblemer am Halswirbelberäich entwéckelt haten, déi sech op seng Been ausgewierkt hunn. De Collins gouf operéiert an hat dunn en ettlech Méint eng Kappstäip. Wärend dem Fluch konnt de Collins awer vun [[Houston]] aus un der Fluchleedung als Intermédiaire ([[Capsule Communicator|CapCom]]) matschaffen.

Enn 1968 war hien nees gesond a gouf als Pilot vun der [[Apollo 11|Apollo-11-Kommandokapsel]] nonominéiert. De [[Buzz Aldrin]], deen déi Aufgab eigentlech sollt iwwerhuelen, gouf doropshinn Pilot vun der Moundfähr. Deen ufanks dofir agedeelten [[Fred Haise]] koum an d'Ersatzcrew. Kommandant vun Apollo&nbsp;11 sollt de [[Neil Armstrong]] ginn. Zu deem Zäitpunkt war nach net kloer, ob mat Apollo&nbsp;11 déi éischt bemannte Moundlandung duerchgefpuert sollt ginn. Eréischt no den erfollegräiche Flich vun [[Apollo 9]] und [[Apollo 10]] gouf et gréng Luucht fir eng Moundlandung.

De Collins hat och d'Missiounszeeche vun Apollo&nbsp;11, op deem en Aadler um Mound lant, entworf. De Fluch vun Apollo&nbsp;11 war vum 16.&nbsp;Juli bis zum [[24.&nbsp;Juli]] [[1969]]. Wärend den Armstrong an den Aldrin mat der Fähr ''Eagle'' um Äerdmound als éischt Mënsche gelant waren, blouf de Collins aleng am Orbit ëm de Mound.

Nom Apollo-11-Fluch bekoum de Collins d'Offerte, Ersatzkommandant vun [[Apollo 14]] zu ginn, mat der Perspektiv, als Kommandant vun [[Apollo 17]] selwer de Mound ze begoen. De Collins huet awer dozou ofgesot.

=== No der NASA ===

De Collins hat d'NASA am Joer dono verlooss an huet vu Juni 1970 bis Abrëll 1971 als [[Assistant Secretary of State|Staatssekretär]] fir [[Ëffentlechkeetsaarbecht]] (''[[Assistant Secretary of State for Public Affairs]]'') beim [[US-Ausseministère]] geschafft.

Dono gouf de Collins den éischten Direkter vum [[National Air and Space Museum]] vun der [[Smithsonian Institution]] zu [[Washington, D.C.]] Seng Aufgab bestoung doran, d'Pläng an de Bau vum neie Museesgebai virunzedreiwen. D'Aweiung war den [[1.&nbsp;Juli]] [[1976]], kuerz virm 200-Joer-Jubiläeum vun den USA.

[[1978]] huet de Collins aner leedent Ämter bei der Smithsonian Institution iwwerholl. Am selwechte Joer huet hien och d'US-Loftwaff mat Rang vun engem [[Brigadegenerol]] verlooss. Vun 1980 bis 1985 huet hie fir d**LTV Aerospace & Defense* geschafft, dono huet hie seng eege Firma geleet.

== Besonnesches a Rekorder ==
* Éischte Raumfuerer mat zwéi Baussebordasätz ([[Gemini 10]])
* Éischte Mënsch, dee sech am Weltall vun engem Raumgefier op en anert beweegt huet ([[Gemini 10]])
* Zweete Mënsch, deen aleng am Moundorbit war ([[Apollo 11]])

== Éierungen ==
De Michael Collins ass ee vun de wéinegen Astronauten déi Member an der [[National Aviation Hall of Fame]] sinn. Hie krut am Joer [[1969]] d'[[Presidential Medal of Freedom|Fräiheetsmedail]] („The Presidential Medal of Freedom“), déi héchst zivil Auszeechnung an den USA.

De Moundkrater [[Collins (Moundkrater)|Collins]] an den Asteroid [[(6471) Collins]] sinn no him genannt.

== Wierker ==
Michael Collins ass Auteur vun ettleche Bicher iwwer den Weltraum:
* *Carrying the Fire. An Astronaut's Journeys.* With a Foreword by [[Charles Lindbergh|Charles A. Lindbergh]]. Farrar, Straus and Giroux, New York NY [[1974]], ISBN 0-374-11917-1 (oder: Cooper Square Press, New York NY 2001, ISBN 0-8154-1028-X).
* *Flying to the Moon and Other Strange Places.* Farrar, Straus and Giroux, New York NY [[1975]], ISBN 0-374-32412-3.
* *Liftoff. The Story of America's Adventure in Space.* Grove Press, New York NY [[1988]], ISBN 0-8021-1011-8.
* *Mission to Mars.* Grove Weidenfeld, New York NY [[1990]], ISBN 0-8021-1160-2.

== Kuckt och ==

* [[Lëscht vu Raumfuerer]]

== Um Spaweck ==

*  [http://www.jsc.nasa.gov/Bios/htmlbios/collins-m.html Biographie] NASA 
*  [http://www.jsc.nasa.gov/history/oral_histories/CollinsM/MC_10-8-97.pdf NASA-Interview vun 1997] (PDF; 98 kB; 40 Säiten) JSC Oral History Project
*  [http://www.astronautix.com/astros/collins.htm Michael Collins] an der *Encyclopedia Astronautica''